తెలంగాణలో మహిళా తహసీల్దార్ దారుణహత్య WATCH LIVE TV
వెస్టిండీస్ పేరు గొప్ప.. ఆట దిబ్బలా..?
క్రికెట్‌లో ఘనమైన చరిత్ర ఉన్న వెస్టిండీస్ పరువు తీసేలా ప్రస్తుతం టెస్టుల్లో జట్టు ప్రదర్శన ఉందని ఆ దేశ మాజీ ఫాస్ట్ బౌలర్ ఆంబ్రోస్
TNN | Updated:
Aug 21, 2017, 05:47PM IST
క్రికెట్&zwnj;లో ఘనమైన చరిత్ర ఉన్న వెస్టిండీస్ పరువు తీసేలా ప్రస్తుతం టెస్టుల్లో జట్టు ప్రదర్శన ఉందని ఆ దేశ మాజీ ఫాస్ట్ బౌలర్ ఆంబ్రోస్ ఆవేదన వ్యక్తం చేశాడు. ఇంగ్లాండ్&zwnj;తో ఆదివారం ముగిసిన డే/నైట్ తొలి టెస్టులో వెస్టిండీస్ ఇన్నింగ్స్, 209 పరుగుల భారీ తేడాతో ఘోర పరాజయాన్ని చవిచూసింది. ముఖ్యంగా విండీస్ ఒక్కరోజులోనే ఏకంగా 19 వికెట్లను చేజార్చుకోవడంతో ఆట మూడు రోజుల్లోనే ముగిసిపోయింది. ఒక ఇన్నింగ్స్ మాత్రమే ఆడిన ప్రత్యర్థి ఇంగ్లాండ్ జట్టులో అలిస్టర్ కుక్ డబుల్ సెంచరీ.. రూట్ శతకం సాధిస్తే.. రెండు ఇన్నింగ్స్&zwnj;లు ఆడిన విండీస్ జట్టులో కేవలం ఒక అర్ధశతకం మాత్రమే నమోదవడంపై ఈ దిగ్గజ క్రికెటర్ పెదవి విరిచాడు. ఈ టెస్టులో మొదట బ్యాటింగ్ చేసిన ఇంగ్లాండ్ తొలి ఇన్నింగ్స్&zwnj;ని 514/8 వద్ద డిక్లేర్ చేయగా.. అనంతరం బ్యాటింగ్ చేసిన విండీస్ తొలి ఇన్నింగ్స్&zwnj;లో 168, ఫాలో ఆన్&zwnj;లో భాగంగా ఆడిన రెండో ఇన్నింగ్స్&zwnj;లో 137 పరుగులకే ఆలౌటైంది.
&lsquo;ఆ మూడు రోజుల టెస్టులో కనీసం ఒక సెషన్&zwnj;లో కూడా వెస్టిండీస్ క్రికెటర్లు ఇంగ్లాండ్&zwnj;కి పోటీనివ్వలేకపోయారు. ఇకపై మిగిలిన రెండు టెస్టుల్లో కూడా మెరుగైన ప్రదర్శన చేస్తారనే నమ్మకం నాకు లేదు. సిరీస్&zwnj;ని ఇంగ్లాండ్&zwnj;కే వదిలేయండి. ఇక మ్యాచ్&zwnj;లు చూడటమే దండగ. నేను రెండేళ్ల పాటు జట్టుకి బౌలింగ్&zwnj; కోచ్&zwnj;గా పనిచేశాను. ఆ సమయంలో వెస్టిండీస్ ఘనమైన క్రికెట్ చరిత్ర గురించి ఆటగాళ్లతో చెప్పి.. వాళ్లలో స్ఫూర్తి నింపే ప్రయత్నం చేశాను. కానీ.. మైదానంలోకి దిగాక వారి ఆట మామూలే. ఎందుకంటే.. వాళ్లు వినేందుకు సిద్ధంగా లేరు. ఈ తత్వమే ఇప్పుడు తీసికట్టు ప్రదర్శనతో సిగ్గుపడేలా చేస్తోంది&rsquo; అని ఆంబ్రోస్ వివరించాడు.